title: 2004/719/ES: Sklep Evropskega parlamenta z dne 21. aprila 2004 o podelitvi razrešnice glede izvrševanja splošnega proračuna Evropske unije za proračunsko leto 2002 (Komisija)

text:
               4.11.2004

               SL

               Uradni list Evropske unije

               L 330/13

      SKLEP EVROPSKEGA PARLAMENTA

   z dne 21. aprila 2004
   o podelitvi razrešnice glede izvrševanja splošnega proračuna Evropske unije za proračunsko leto 2002 (Komisija)
   (2004/719/ES)

      Sklepi z dne 21. aprila 2004, ki se nanašajo samo na proračunsko leto 2002 in zato niso prevedeni v slovenščino.


title: 2010/293/: Sklep Komisije z dne 20. maja 2010 o sklenitvi dogovora o izvajanju med Evropsko komisijo in vlado Združenih držav Amerike o dejavnostih sodelovanja na področju raziskav o domovinski/civilni varnosti

text:
               21.5.2010

               SL

               Uradni list Evropske unije

               L 125/53

         SKLEP KOMISIJE
   z dne 20. maja 2010
   o sklenitvi dogovora o izvajanju med Evropsko komisijo in vlado Združenih držav Amerike o dejavnostih sodelovanja na področju raziskav o domovinski/civilni varnosti
   (2010/293/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sporazuma o znanstvenem in tehnološkem sodelovanju med Evropsko skupnostjo in vlado Združenih držav Amerike (1) in zlasti drugega odstavka člena 5(b) Sporazuma,
   ob upoštevanju naslednjega:

               (1)

               Sporazum o znanstvenem in tehnološkem sodelovanju med Evropsko skupnostjo in vlado Združenih držav Amerike (v nadaljnjem besedilu: Sporazum) je bil odobren s Sklepom Sveta 98/591/ES (2) in je začel veljati 14. oktobra 1998. Obnavlja se za obdobje petih let (3), 14. oktobra 2008 (4) pa se je podaljšal in spremenil.

               (2)

               Čezatlantsko sodelovanje na področju raziskav o domovinski/civilni varnosti je zaželeno in v obojestransko korist.

               (3)

               Na predhodnih razpravah se je oblikovalo soglasno stališče, da bi dogovor o izvajanju pomenil ustrezen mehanizem za poenostavitev skupne tehnične in znanstvene dejavnosti.

               (4)

               Dogovor o izvajanju za dejavnosti sodelovanja na interdisciplinarnem področju raziskav o domovinski/civilni varnosti (v nadaljnjem besedilu: Dogovor o izvajanju), je bil uspešno sklenjen med Komisijo in vlado Združenih držav Amerike.

               (5)

               Dogovor o izvajanju nima neposrednih finančnih posledic. Skupni projekti se bodo potegovali za financiranje v okviru običajnih ukrepov za raziskave in tehnološki razvoj ter podporo ustreznih raziskovalnih programov sedmega okvirnega programa Evropske skupnosti za raziskave, tehnološki razvoj in predstavitvene dejavnosti (2007–2013) (5). V skladu s Sporazumom bo financiranje Evropske unije omejeno na evropske partnerje.

               (6)

               Dogovor o izvajanju je treba odobriti –

         SPREJELA NASLEDNJI SKLEP:
   Člen 1
   Dogovor o izvajanju med Evropsko komisijo in vlado Združenih držav Amerike o dejavnostih sodelovanja na področju raziskav o domovinski/civilni varnosti se odobri.
   Besedilo dogovora o izvajanju je priloženo temu sklepu.
   Člen 2
   Komisar, pristojen za Generalni direktorat za podjetništvo in industrijo, je pooblaščen za podpis Dogovora o izvajanju v imenu Komisije.
   Člen 3
   Ta sklep začne veljati prvi dan po objavi v Uradnem listu Evropske unije.

      V Bruslju, 20. maja 2010

            Za Komisijo V imenu predsednika

         Antonio TAJANI

            Podpredsednik

      (1)  UL L 284, 22.10.1998, str. 37.

      (2)  UL L 284, 22.10.1998, str. 35.

      (3)  UL L 335, 11.11.2004, str. 7.

      (4)  Z izmenjavo verbalnih not med Svetom EU z dne 15. maja 2009 (referenčna številka: SGS9/06298) in Ministrstvom za zunanje zadeve vlade Združenih držav Amerike z dne 6. julija 2009.

      (5)  UL L 412, 30.12.2006, str. 1.
    ---documentbreak---

               21.5.2010

               SL

               Uradni list Evropske unije

               L 125/54

         DOGOVOR O IZVAJANJU
   med Evropsko komisijo in vlado Združenih držav Amerike o dejavnostih sodelovanja na področju raziskav o domovinski/civilni varnosti
   V skladu s Sporazumom o znanstvenem in tehnološkem sodelovanju med Evropsko skupnostjo in vlado Združenih držav Amerike (v nadaljnjem besedilu: Sporazum), ki je bil podpisan 5. decembra 1997 v Washingtonu ter se je podaljšal in spremenil (z izmenjavo verbalnih not med Svetom EU z dne 15. maja 2009 in Ministrstvom za zunanje zadeve vlade Združenih držav Amerike z dne 6. julija 2009), se med Evropsko komisijo in Združenimi državami Amerike (v nadaljnjem besedilu: strani) sklene Dogovor o izvajanju za dejavnosti sodelovanja na interdisciplinarnem področju raziskav o domovinski/civilni varnosti. Dejavnosti sodelovanja bodo potekale v skladu s Sporazumom. Namen tega dogovora o izvajanju je spodbuditi, razviti in olajšati navedene dejavnosti med obema stranema, ki potekajo na podlagi obojestranske koristi zaradi splošnega ravnovesja prednosti, vzajemnih priložnosti vključevanja v dejavnosti sodelovanja ter pravične in poštene obravnave. Namen tega dogovora o izvajanju ni vzpostaviti pravno zavezujočih obveznosti.
   1.   Dejavnosti sodelovanja

   Strani lahko sprejmeta in pospešujeta dejavnosti sodelovanja na vseh področjih znanosti in tehnologije, ki so v zvezi s področjem raziskav o domovinski/civilni varnosti, kot je določeno v tematskem področju 10 „Varnost“ (in ustreznih nadaljnjih programih) sedmega okvirnega programa Evropske skupnosti za raziskave, tehnološki razvoj in predstavitvene dejavnosti (2007–2013) ter v prednostnih nalogah Ministrstva za domovinsko varnost.
   Dejavnosti sodelovanja lahko vključujejo zlasti naslednja področja raziskav o domovinski/civilni varnosti:

               1.1

               varnost državljanov (na primer zaščita pred naravnimi nesrečami in nesrečami, ki jih povzroči človek, preprečevanje proizvodnje prepovedanih drog), vključno z upravljanjem krize in izrednih razmer;

               1.2

               varnost in odpornost ključne infrastrukture, glavnih virov, kmetijstva, javnih služb, komunikacijske infrastrukture in finančnih storitev;

               1.3

               medsebojni vplivi varnosti in družbe, vključno z vmesnikom človek/tehnologija, vedenjske raziskave, vprašanja v zvezi z varnostjo zasebnosti ter biometrija;

               1.4

               varnost mejnih kontrol in mejnih prehodov, vključno s kopenskimi in obalnimi mejami;

               1.5

               optimizacija obstoječih tehnologij in njihove interoperabilnosti;

               1.6

               razvoj tehnologij in opreme za končnega uporabnika, da se zapolnijo obstoječe vrzeli in izpolnijo zahteve, na primer v zvezi s civilno zaščito in organi, ki prvi nudijo pomoč;

               1.7

               razvoj in izmenjava ustreznih zahtev, standardov, ocen šibkih točk, analiz soodvisnosti, certificiranja, dobrih praks, smernic, programov usposabljanja, poročil o preskusih, podatkov, programske opreme, opreme in osebja.

         2.   Oblike dejavnosti sodelovanja

               2.1

               Dejavnosti sodelovanja lahko vključujejo, niso pa omejene na:

                           2.1.1

                           zagotavljanje primerljivih priložnosti za ustanove iz Evropske unije in Združenih držav Amerike za sodelovanje na področjih iz točke 1;

                           2.1.2

                           pravočasno izmenjavo ustreznih informacij, vključno s prihodnjimi razpisi za subvencije (call for grants), razpisi za zbiranje predlogov ali objavami priložnosti iz točke 2.1.1;

                           2.1.3

                           dejavnosti za spodbujanje priložnosti iz tega dogovora o izvajanju v okviru raziskovalnih skupnosti posameznih strani, na primer z rednim sodelovanjem pri pregledu programov obeh strani, z razpisi za subvencije in obsežnimi objavami raziskovalnih projektov javnega interesa (broad agency announcements) Združenih držav Amerike ter z razpisi za zbiranje predlogov Evropske unije;

                           2.1.4

                           primerljiv dostop do laboratorijev, opreme in materiala za izvajanje znanstvenih in tehnoloških dejavnosti, vključno z raziskavami, razvojem, preskušanjem in ocenjevanjem, standardizacijo in certificiranjem;

                           2.1.5

                           podporo za skupne raziskave, predloge za razvoj vsebin in dostop do njih, dopolnila k obstoječim subvencijam, pogodbam in sporazumom, financiranje tematskih dejavnosti sodelovanja v obojestransko korist in za dodano vrednost.

         3.   Sodelovanje

               3.1

               Cilj Združenih držav Amerike in Evropske komisije je tesno sodelovati pri usklajevanju skupnih dejavnosti. Zato mora imeti vsaka stran dva predstavnika, ki se jima dodeli usklajevanje dejavnosti (v nadaljnjem besedilu: usmerjevalna skupina). Predstavniki se lahko srečajo po potrebi, na splošno pa enkrat letno. Sestanki predvidoma potekajo izmenično v Evropski uniji in Združenih državah Amerike, pri čemer gostujoča država zagotovi organizacijsko in upravno podporo.

               3.2

               Po potrebi lahko vsaka stran določi dodatne udeležence, da sodelujejo na navedenih sestankih. Sestankom morata sopredsedovati podsekretar za znanost in tehnologijo na Ministrstvu za domovinsko varnost, s strani Evropske komisije pa direktor, pristojen za raziskave na področju varnosti. Ta usmerjevalna skupina nima uradnega statusa.

               3.3

               Naloga usmerjevalne skupine je nadzirati in spodbujati dejavnosti sodelovanja iz tega dogovora o izvajanju. Izmenjati mora informacije o praksah, zakonih, predpisih in programih, ki spadajo v okvir sodelovanja iz tega dogovora o izvajanju. Za vsako naslednje leto mora načrtovati ter opredeliti cilje in priložnosti, predlagati ad hoc dejavnosti ter pregledati dejavnosti, stopnjo udeležbe in podobna prizadevanja v programih vsake strani v okviru tega dogovora o izvajanju. Predložiti mora redno poročilo o napredku na področju sodelovanja.

         4.   Financiranje

               4.1

               Dejavnostim sodelovanja iz tega dogovora o izvajanju so na voljo odobrena sredstva, zanje veljajo zakoni in predpisi, politike in programi vsake strani ter so v skladu s Sporazumom in tem dogovorom o izvajanju. S tem dogovorom o izvajanju ne nastajajo nobene finančne obveznosti.

               4.2

               Vsaka stran krije stroške svoje udeležbe na sestankih usmerjevalnega odbora. Stroške, razen potnih in bivalnih stroškov, ki so neposredno povezani s sestanki usmerjevalnega odbora, pa nosi gostujoča država, razen če ni dogovorjeno drugače.

               4.3

               Vsaka stran je odgovorna za revizijo svojih ukrepov v podporo dejavnostim sodelovanja, vključno z dejavnostmi vseh njenih udeležencev. Revizije obeh strani morajo biti v skladu z njunima običajnima praksama.

         5.   Intelektualna lastnina

   Dodeljevanje in varstvo pravic intelektualne lastnine sta v skladu z določbami Priloge k Sporazumu.
   6.   Tajni podatki, oprema in materiali

               6.1

               Tajni podatki, ki si jih strani izmenjata ali ustvarita, se označijo, obravnavajo in zaščitijo v skladu s Sporazumom med Evropsko unijo in vlado Združenih držav Amerike o varnosti tajnih podatkov z dne 30. aprila 2007 in ustreznim dogovorom o izvajanju ter varnostnim dogovorom med Varnostnim uradom Generalnega sekretariata Sveta EU, Varnostnim direktoratom Evropske komisije ter Ministrstvom za zunanje zadeve Združenih držav Amerike za zaščito tajnih podatkov, izmenjanih med EU in Združenimi državami Amerike.

               6.2

               Vsaka stran določi varnostni organ kot edino kontaktno točko in kot organ, pristojen za razvojne postopke, ki urejajo varnost tajnih podatkov iz tega dogovora o izvajanju.

               6.3

               Tajni podatki, oprema in materiali, ki se zagotovijo ali ustvarijo v skladu s tem dogovorom o izvajanju, so v Združenih državah Amerike označeni s SECRET, v EU pa s SECRET UE/EU SECRET.

         7.   Nepooblaščeno razkrivanje informacij

               7.1

               „Controlled Unclassified Information“ (nadzorovani netajni podatki) Združenih držav Amerike in občutljivi netajni podatki EU so predhodni podatki ali podatki pred sprejetjem odločitev, ki niso označeni za tajne, vendar se zanje uporabljajo omejitve dostopa in širjenja ter navodila za ravnanje v skladu z ustreznimi zakoni, predpisi, politikami ali smernicami strani.

               7.2

               Kadar so podatki zagotovljeni ali ustvarjeni v skladu s tem dogovorom o izvajanju, jih je treba po potrebi označiti, da se opredeli raven njihove občutljivosti v skladu z ustreznimi zakoni, predpisi, politikami ali smernicami strani.

               7.3

               V Združenih državah Amerike zajemajo „Controlled Unclassified Information“ med drugim podatke, označene s: „Sensitive Security Information“, „For Official Use Only“, „Law Enforcement Sensitive Information“, „Protected Critical Infrastructure Information“, „Sensitive But Unclassified (SBU)“, in lahko tudi zaupne poslovne informacije. Za Evropsko komisijo so občutljivi netajni podatki tisti, ki jim je Varnostni direktorat Evropske komisije podelil oznako, da so uradno odobreni.

               7.4

               V skladu s tem dogovorom o izvajanju „Controlled Unclassified Information“ Združenih držav Amerike in občutljivi netajni podatki EU:

                           7.4.1

                           so ustrezno označeni, da se poudari njihova občutljivost;

                           7.4.2

                           se ne uporabljajo v druge namene od teh, ki so opisani v tem dogovoru o izvajanju in

                           7.4.3

                           se ne odstopijo tretjim stranem brez predhodnega soglasja strani, ki pošilja podatke, ali izvora.

               7.5

               Strani v skladu s svojimi zakoni in predpisi sprejmeta vse potrebne ukrepe, ki jih imata na voljo, da preprečita nepooblaščeno razkrivanje netajnih podatkov, ki zahtevajo omejitve dostopa in širjenja.

               7.6

               Strani lahko vzpostavita podrobne varnostne dogovore za označevanje, shranjevanje, obravnavo in zaščito nadzorovanih netajnih podatkov.

         8.   Reševanje sporov

               8.1

               Spori v zvezi z intelektualno lastnino se rešijo v skladu s Prilogo k Sporazumu.

               8.2

               Razen sporov v zvezi z intelektualno lastnino, vsa vprašanja ali spore v zvezi s tem dogovorom o izvajanju strani rešujeta sporazumno v skladu s pogoji Sporazuma, vključno s členom 12.

         9.   Trajanje

   Ta dogovor o izvajanju začne veljati ob podpisu obeh strani. Uporablja se, dokler velja Sporazum ali dokler katera od strani ne prekine sodelovanja v tem sporazumu. Če katera od strani namerava prekiniti svoje sodelovanje v tem sporazumu, zagotovi, da je druga stran o tem seznanjena 90 dni prej. Zaščita tajnih podatkov in preprečevanje kakršnega koli nepooblaščenega razkrivanja podatkov se izvajata še naprej v skladu s pogoji Sporazuma in Sporazuma o varnosti tajnih podatkov iz leta 2007, ne glede na prekinitev ali potek veljavnosti tega dogovora o izvajanju ali Sporazuma. Ta dogovor o izvajanju se lahko spremeni ali podaljša s pisnim soglasjem obeh strani.

      Podpisano v …, dne … 2010

         ZA VLADO ZDRUŽENIH DRŽAV AMERIKE

         ZA EVROPSKO KOMISIJO V IMENU EVROPSKE UNIJE


title: 2005/87/ES: Odločba Komisije z dne 2. februarja 2005 o dovoljenju Švedski, da uporabi sistem, predviden v naslovu I Uredbe Evropskega parlamenta in Sveta (ES) št. 1760/2000, namesto statističnih raziskav o govedu (notificirana pod dokumentarno številko K(2005) 194) (Besedilo velja za EGP).

text:
               3.2.2005

               SL

               Uradni list Evropske unije

               L 30/20

      ODLOČBA KOMISIJE

   z dne 2. februarja 2005
   o dovoljenju Švedski, da uporabi sistem, predviden v naslovu I Uredbe Evropskega parlamenta in Sveta (ES) št. 1760/2000, namesto statističnih raziskav o govedu
   (notificirana pod dokumentarno številko K(2005) 194)
   (Besedilo v švedskem jeziku je edino verodostojno)
   (Besedilo velja za EGP)
   (2005/87/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 93/24/EGS z dne 1. junija 1993 o izvajanju statističnih raziskav na področju govedoreje (1) in zlasti člena 1(2) in (3) Direktive,
   ob upoštevanju naslednjega:

               (1)

               Naslov I Uredbe Evropskega parlamenta in Sveta (ES) št. 1760/2000 (2) določa sistem za identifikacijo in registracijo govedi.

               (2)

               Odločba Komisije 1999/693/ES priznava popolnoma operativni značaj švedske podatkovne zbirke o govedu (3).

               (3)

               V skladu z Direktivo 93/24/EGS se države članice na podlagi njihove zahteve pooblasti, da uporabijo upravne vire informacij namesto raziskav o govedu, v kolikor izpolnjujejo obveznosti navedene direktive.

               (4)

               Za utemeljitev zahteve z dne 29. oktobra 2003 je Švedska posredovala tehnično dokumentacijo o strukturi in posodobitvi podatkovne zbirke iz naslova I Uredbe (ES) št. 1760/2000 ter o metodah izračunavanja statističnih podatkov.

               (5)

               Švedska je zlasti predlagala metode izračunavanja za pridobitev statističnih podatkov za vrste iz člena 3(1) Direktive 93/24/EGS, ki niso neposredno na voljo v podatkovni zbirki iz naslova I Uredbe (ES) št. 1760/2000. Švedska bi morala sprejeti vse ustrezne ukrepe za zagotovitev, da te metode izračunavanja omogočajo natančnost statističnih podatkov.

               (6)

               Na podlagi pregleda tehnične dokumentacije, ki so jo posredovali švedski organi, je treba zahtevi ugoditi.

               (7)

               Ta odločba je v skladu z mnenjem Stalnega odbora za kmetijsko statistiko, ustanovljenega s Sklepom Sveta 72/279/EGS (4) –

         SPREJELA NASLEDNJO ODLOČBO:
   Člen 1
   Švedsko se pooblasti, da raziskave o govedu, predvidene z Direktivo 93/24/EGS, nadomesti s sistemom za identifikacijo in registracijo govedi iz naslova I Uredbe (ES) št. 1760/2000 z namenom pridobitve vseh zahtevanih statističnih podatkov za izpolnitev obveznosti iz navedene direktive.
   Člen 2
   Če sistem iz člena 1 ne bo več operativen ali če njegova vsebina ne bo več dopuščala pridobivanje zanesljivih statističnih podatkov za vse ali za nekatere vrste goveda, bo Švedska za oceno goveda ali zadevnih vrst ponovno uporabila sistem statističnih raziskav.
   Člen 3
   Ta odločba je naslovljena na Kraljevino Švedsko.

      V Bruslju, 2. februarja 2005

            Za Komisijo

         Joaquín ALMUNIA

            Član Komisije

      (1)  UL L 149, 21.6.1993, str. 5; Direktiva, kakor je bila nazadnje spremenjena z Uredbo Evropskega parlamenta in Sveta (ES) št. 1882/2003 (UL L 284, 31.10.2003, str. 1).

      (2)  UL L 204, 11.8.2000, str. 1. Uredba, kakor je bila nazadnje spremenjena z Aktom o pristopu iz leta 2003.

      (3)  UL L 273, 23.10.1999, str. 14.

      (4)  UL L 179, 7.8.1972, str. 1.


title: 2009/97/ES: Sklep Sveta z dne 24. julija 2008 o podpisu in začasni uporabi Memoranduma o sodelovanju med Mednarodno organizacijo civilnega letalstva in Evropsko skupnostjo na področju revizij/inšpekcijskih pregledov varnosti in sorodnih zadev

text:
               5.2.2009

               SL

               Uradni list Evropske unije

               L 36/18

      SKLEP SVETA

   z dne 24. julija 2008
   o podpisu in začasni uporabi Memoranduma o sodelovanju med Mednarodno organizacijo civilnega letalstva in Evropsko skupnostjo na področju revizij/inšpekcijskih pregledov varnosti in sorodnih zadev
   (2009/97/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je 30. novembra 2007 pooblastil Komisijo, da začne pogajanja o sporazumu med Evropsko skupnostjo in Mednarodno organizacijo civilnega letalstva (ICAO) na področju revizij/inšpekcijskih pregledov varnosti letalstva in sorodnih zadev.

               (2)

               Komisija se je v imenu Skupnosti pogajala o Memorandumu o sodelovanju z ICAO na področju revizij/inšpekcijskih pregledov varnosti in sorodnih zadev v skladu z direktivami iz Priloge I in ad hoc postopkom iz Priloge II k Sklepu Sveta o pooblastilu Komisije za začetek pogajanj.

               (3)

               Memorandum o sodelovanju bi bilo treba podpisati in začasno uporabljati s pridržkom njegove morebitne poznejše sklenitve –

         SKLENIL:
   Člen 1
   Podpis Memoranduma med Mednarodno organizacijo civilnega letalstva (ICAO) in Evropsko skupnostjo na področju revizij/inšpekcijskih pregledov varnosti in sorodnih zadev se odobri v imenu Skupnosti, s pridržkom Sklepa Sveta o sklenitvi navedenega memoranduma.
   Besedilo Memoranduma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti podpiše(-jo) memorandum, s pridržkom njegove sklenitve.
   Člen 3
   Pod pogojem vzajemnosti se Memorandum uporablja začasno od podpisa Memoranduma do zaključka postopkov, potrebnih za njegovo formalno sklenitev.

      V Bruslju, 24. julija 2008

            Za Svet

            Predsednik

         B. HORTEFEUX

      PREVOD

         MEMORANDUM O SODELOVANJU

      med Mednarodno organizacijo civilnega letalstva in Evropsko skupnostjo na področju revizij/inšpekcijskih pregledov varnosti in sorodnih zadev
      MEDNARODNA ORGANIZACIJA CIVILNEGA LETALSTVA (ICAO)
      in
      EVROPSKA SKUPNOST (ES),
      v nadaljnjem besedilu „podpisnici“,
      OB SKLICEVANJU na Konvencijo o mednarodnem civilnem letalstvu, podpisano v Chicagu 7. decembra 1944 (v nadaljnjem besedilu „Čikaška konvencija“), in zlasti Prilogo 17 – Varovanje h Konvenciji (v nadaljnjem besedilu „Priloga 17“);
      OB UPOŠTEVANJU Resolucije skupščine ICAO A35-9, s katero je bilo generalnemu sekretarju naročeno, naj nadaljuje Univerzalni program ICAO o revizijah varnosti (USAP), ki obsega redne, obvezne, sistematične in usklajene revizije varnosti vseh držav pogodbenic Čikaške konvencije (v nadaljnjem besedilu „države pogodbenice“);
      OB SKLICEVANJU na Uredbo (ES) št. 2320/2002 Evropskega parlamenta in Sveta z dne 16. decembra 2002 o določitvi skupnih pravil na področju varnosti civilnega letalstva (1) (v nadaljnjem besedilu „Uredba 2320/2002“) in Uredbo (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (2) (v nadaljnjem besedilu „Uredba 300/2008“), ki bo nadomestila Uredbo 2320/2002 po sprejemu ustreznih izvedbenih ukrepov;
      OB UGOTOVITVI, da Uredba Komisije (ES) št. 1486/2003 z dne 22. avgusta 2003 o določitvi postopkov za izvajanje inšpekcijskih pregledov Komisije na področju varnosti civilnega letalstva (3) in zlasti člen 16 Uredbe določata, da mora Evropska komisija upoštevati načrtovane ali nedavno izvedene revizije varnosti medvladnih organizacij, da bi zagotovila skupno učinkovitost različnih dejavnosti na področju inšpekcijskih pregledov in revizij varnosti;
      OB UPOŠTEVANJU uporabe ustreznega prava Skupnosti, zlasti Uredbe (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije (4) ter Sklepa Komisije 2001/844/ES, ESPJ, Euratom z dne 29. novembra 2001 o spremembah njenega Poslovnika (v nadaljnjem besedilu „Sklep 2001/844/ES, ESPJ, Euratom“), zlasti oddelkov 10 in 26 Sklepa ter njegovih sprememb (5);
      OB UPOŠTEVANJU dejstva, da je večina standardov iz Priloge 17 vsebovana tudi v Uredbi 2320/2002 in da Evropska komisija v državah članicah Evropske unije (v nadaljnjem besedilu „EU“) izvaja inšpekcijske preglede, da bi spremljala uporabo te uredbe;
      KER je glavni cilj programa revizij ICAO in programa inšpekcijskih pregledov Evropske komisije okrepiti varnost letalstva z ocenjevanjem izvajanja ustreznih standardov, prepoznavanjem morebitnih pomanjkljivosti in zagotavljanjem odprave pomanjkljivosti, kjer je to potrebno;
      KER je zaželeno vzpostaviti vzajemno sodelovanje na področju revizij/inšpekcijskih pregledov varnosti letalstva in sorodnih zadev tako, da se zagotovi boljša uporaba omejenih sredstev in se prepreči podvajanje dela, obenem pa se ohranita univerzalnost in celovitost programa USAP Mednarodne organizacije civilnega letalstva;
      KER ima Evropska komisija pooblastila za zagotavljanje izvajanja zakonodaje Evropske skupnosti na področju varnosti letalstva;
      KER je Svet ICAO na 176. zasedanju odredil, da morajo biti revizije ICAO na področju varnosti letalstva, kjer je to mogoče, usmerjene na zmogljivost države, da zagotovi ustrezen nacionalni nadzor, in ker je bila poleg tega na generalnega sekretarja naslovljena zahteva, naj preuči možne oblike sodelovanja in najbolj učinkovite uporabe sredstev v regijah, kjer obstajajo obvezni regionalni vladni revizijski programi;
      1.   Splošne določbe
      1.1   Standardi iz Priloge 17, ki niso vsebovani v zakonodaji ES, ne sodijo na področje uporabe tega memoranduma o sodelovanju.
      1.2   V zvezi s standardi iz Priloge 17, ki so vsebovani v zakonodaji ES, ICAO oceni inšpekcijske preglede Evropske komisije v ustreznih nacionalnih organih držav članic EU, da bi v skladu z odstavkom 3 tega memoranduma o sodelovanju preverila, ali države pogodbenice, ki jih zavezuje zakonodaja Skupnosti s področja varnosti civilnega letalstva, upoštevajo te standarde.
      1.3   Izvajanje ocen ICAO v Evropski skupnosti se obravnava na zahtevo ene od podpisnic, vendar najmanj enkrat na leto.
      1.4   Revizorji ICAO se lahko občasno kot opazovalci udeležijo inšpekcijskih pregledov Evropske komisije na letališčih EU, potem ko Evropska komisija prejme izrecno soglasje zadevne države članice.
      2.   Podatki o inšpekcijskih pregledih Evropske komisije v Evropski skupnosti, ki jih je treba predložiti organizaciji ICAO
      2.1   V skladu s Sklepom 2001/844/ES, ESPJ, Euratom se pooblaščenemu osebju ICAO posredujejo naslednji tajni podatki EU z oznako „RESTREINT UE“:

                  A.

                  splošna pravila in standardi na področju varnosti letalstva, sprejeti v skladu s členom 4(2) Uredbe 2320/2002 ali členom 4 Uredbe 300/2008, in

                  B.

                  v zvezi z inšpekcijskimi pregledi Evropske komisije v ustreznih organih držav članic EU:

                              (a)

                              splošni podatki o načrtovanju inšpekcijskih pregledov Evropske komisije, vključno z razporedom inšpekcijskih pregledov ustreznih nacionalnih organov, ter o vseh spremembah pregledov, takoj ko so te na voljo;

                              (b)

                              podatki o stanju inšpekcijskih dejavnosti v ustreznih nacionalnih organih in na letališčih, datumi izdaje končnih poročil o inšpekcijskih pregledih in datumi prejema akcijskih načrtov od zadevne države;

                              (c)

                              metodologija inšpekcijskih pregledov Evropske komisije;

                              (d)

                              poročilo o inšpekcijskem pregledu ustreznih nacionalnih organov skupaj z akcijskim načrtom, ki ga pošlje zadevna država o inšpekcijskem pregledu ustreznega nacionalnega organa, v katerem natančno opredeli ukrepe in roke za odpravo morebitnih ugotovljenih pomanjkljivosti; in

                              (e)

                              podatki o dejavnostih nadaljnjega spremljanja, ki jih izvaja Evropska komisija pri inšpekcijskem pregledu ustreznega nacionalnega organa.

            2.2   ICAO omeji dostop do tajnih podatkov EU, ki jih Evropska komisija v okviru tega sodelovanja predloži pooblaščenemu osebju zgolj na podlagi potrebe po seznanitvi. Pooblaščeno osebje teh informacij ne sme razkriti tretjim osebam. ICAO izvaja vse potrebne pravne in notranje mehanizme, da bi zaščitila tajnost podatkov, ki jih predloži Evropska komisija.
      2.3   Evropska komisija in ICAO sprejmeta nadaljnje postopke za varstvo tajnih podatkov, ki jih predloži Evropska komisija na podlagi tega memoranduma o sodelovanju. Takšni postopki vključujejo možnost, da Evropska komisija preveri, katere varnostne ukrepe izvaja ICAO.
      3.   Ocene ICAO o sistemu inšpekcijskih pregledov Evropske komisije na področju varnosti letalstva
      3.1   Ocene ICAO o sistemu inšpekcijskih pregledov Evropske komisije na področju varnosti letalstva obsegajo analizo zahtev in podatkov Evropske komisije, ki so bili predloženi na podlagi odstavka 2. Kadar je potrebno, ICAO obišče sedež Generalnega direktorata Evropske komisije za energetiko in promet v Bruslju, Belgiji.
      3.2   Z izmenjavo pisem med ICAO in Evropsko komisijo se sprejmejo posebni formalni pogoji in praktični dogovori o ocenah ICAO o sistemu inšpekcijskih pregledov Evropske komisije na področju varnosti letalstva.
      4.   Reševanje sporov
      4.1   Podpisnici vsa nesoglasja ali spore v zvezi s tolmačenjem ali uporabo tega memoranduma o sodelovanju rešujeta s pogajanji.
      4.2   Nobena določba v tem memorandumu o sodelovanju in nobena določba, ki se nanaša nanj, ne pomeni odpovedi privilegijem in imunitetam podpisnic.
      5.   Drugi sporazumi
      5.1   Ta memorandum o sodelovanju ne nadomešča niti ne prejudicira drugih oblik sodelovanja med podpisnicama.
      6.   Revizija – Začetek veljavnosti
      6.1   Podpisnici pregledata izvajanje tega memoranduma o sodelovanju ob koncu sedanje faze programa USAP in prej, če katera koli od podpisnic meni, da je to potrebno.
      6.2   Do začetka veljavnosti se memorandum o sodelovanju uporablja začasno od datuma podpisa.
      6.3   Ta memorandum o sodelovanju začne veljati prvi dan drugega meseca po zadnjem od dveh uradnih obvestil, s katerimi podpisnici druga drugo obvestita o zaključku njunih notranjih postopkov.

         Sestavljeno v Montrealu, dne sedemnajstega septembra leta dva tisoč osem, v dveh izvodih v angleščini.

               Za Evropsko skupnost

               Za Mednarodno organizacijo civilnega letalstva

         (1)  UL L 355, 30.12.2002, str. 1.

         (2)  UL L 97, 9.4.2008, str. 72.

         (3)  UL L 213, 23.8.2003, str. 3.

         (4)  UL L 145, 31.5.2001, str. 43.

         (5)  Sklepi 2005/94/ES, Euratom, 2006/70/ES, Euratom in 2006/548/ES, Euratom.


title: Sklep Sveta 2003/211/SZVP z dne 24. februarja 2003 o sklenitvi Sporazuma med Evropsko unijo in Organizacijo Severnoatlantske pogodbe (NATO) o varnosti informacij

text:
Pomembno pravno obvestilo

|

32003D0211

Uradni list L 080 , 27/03/2003 str. 0035 - 0035

		Sklep Sveta 2003/211/SZVPz dne 24. februarja 2003o sklenitvi Sporazuma med Evropsko unijo in Organizacijo Severnoatlantske pogodbe (NATO) o varnosti informacijSVET EVROPSKE UNIJE JE –ob upoštevanju Pogodbe o Evropski uniji in zlasti člena 24 Pogodbe,ob upoštevanju priporočila predsedstva,ob upoštevanju naslednjega:(1) Začasni varnostni dogovor med Generalnim sekretariatom Sveta in Organizacijo Severnoatlantske pogodbe je bil sklenjen z izmenjavo pisem med obema generalnima sekretarjema 26. julija 2000.(2) Evropski svet je v Barceloni poudaril pomen sklepanja stalnih dogovorov med Evropsko unijo in NATO v najkrajšem možnem času. V ta namen je zaprosil predsedstvo, skupaj z Visokim predstavnikom, da za zagotovitev pozitivnega izida vzpostavi primerne stike na visoki ravni. Eden izmed omenjenih dogovorov je bil tudi dogovor o varnosti informacij.(3) Kot posledica začetka veljavnosti njunih varnostnih predpisov 1. decembra 2001, sta Svet in Komisija v položaju, ko lahko v celoti zadostita obveznostim, ki izhajajo iz izvajanja takega sporazuma.(4) Na podlagi Sklepa Sveta z 15. aprila 2002, ki predsedstvo pooblašča za začetek pogajanj z Natom, je predsedstvo ob pomoči generalnega sekretarja/visokega predstavnika doseglo Sporazum o varnosti informacij.(5) Ta sporazum je treba odobriti –SKLENIL:Člen 1Sporazum med Evropsko unijo in Organizacijo Severnoatlantske pogodbe o varnosti informacij se odobri v imenu Evropske unije.Besedilo sporazuma je priloženo temu sklepu.Člen 2Predsednik Sveta se v namene zavezanosti Evropske unije pooblasti za podpis tega sporazuma.Člen 3Ta sklep začne veljati z dnem sprejetja.Člen 4Ta sklep se objavi v Uradnem listu Evropske unije.V Bruslju, 24. februarja 2003Za SvetPredsednikG. Papandreou--------------------------------------------------


title: 2010/777/EU: Sklep Komisije z dne 15. decembra 2010 o spremembi Direktive Sveta 2008/90/ES, da se podaljša odstopanje v zvezi z uvoznimi pogoji za razmnoževalni material sadnih rastlin in sadne rastline, namenjene za pridelavo sadja, iz tretjih držav (notificirano pod dokumentarno številko C(2010) 8992)

text:
               16.12.2010

               SL

               Uradni list Evropske unije

               L 332/40

         SKLEP KOMISIJE
   z dne 15. decembra 2010
   o spremembi Direktive Sveta 2008/90/ES, da se podaljša odstopanje v zvezi z uvoznimi pogoji za razmnoževalni material sadnih rastlin in sadne rastline, namenjene za pridelavo sadja, iz tretjih držav
   (notificirano pod dokumentarno številko C(2010) 8992)
   (2010/777/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2008/90/ES z dne 29. septembra 2008 o trženju razmnoževalnega materiala sadnih rastlin in sadnih rastlin, namenjenih za pridelavo sadja (1), in zlasti drugega pododstavka člena 12(2) Direktive,
   ob upoštevanju naslednjega:

               (1)

               Od Komisije se v skladu s členom 12(1) Direktive 2008/90/ES zahteva, da odloči, ali so razmnoževalni material sadnih rastlin in sadne rastline, ki so pridelane v tretji državi in dajejo enaka zagotovila glede obveznosti dobavitelja, pristnosti, značilnosti, zdravstvenega stanja rastlin, rastnega substrata, pakiranja, ureditve nadzora, označevanja in pečatenja, v vseh teh pogledih enakovredne razmnoževalnemu materialu sadnih rastlin in sadnim rastlinam, ki so pridelane v Uniji in so v skladu z zahtevami in pogoji navedene direktive.

               (2)

               Vendar trenutno razpoložljivi podatki o pogojih, veljavnih v tretjih državah, še vedno ne zadostujejo, da bi Komisija na tej stopnji sprejela kakršno koli odločitev v zvezi s katero koli tretjo državo.

               (3)

               Da se preprečijo motnje v trgovinskih tokovih, se državam članicam, ki uvažajo razmnoževalni material sadnih rastlin in sadne rastline iz tretjih držav, dovoli, da nadaljujejo z uporabo pogojev, enakovrednih tistim, ki se uporabljajo za podobne proizvode Unije v skladu s členom 12(2) Direktive 2008/90/ES.

               (4)

               Primerno je, da se dovoli uporaba takih pogojev za obdobje, ki je skladno s prehodnim obdobjem iz člena 21 Direktive 2008/90/ES.

               (5)

               Obdobje uporabe odstopanja iz Direktive 2008/90/ES za tak uvoz je zato treba podaljšati do 31. decembra 2018.

               (6)

               Direktivo 2008/90/ES je zato treba ustrezno spremeniti.

               (7)

               Ukrepi iz tega sklepa so v skladu z mnenjem Stalnega odbora za razmnoževalni material in rastline sadnih rodov in vrst –

         SPREJELA NASLEDNJI SKLEP:
   Člen 1
   V prvem pododstavku člena 12(2) Direktive 2008/90/ES se datum „31. decembra 2010“ nadomesti z datumom „31. decembra 2018“.
   Člen 2
   Ta sklep je naslovljen na države članice.

      V Bruslju, 15. decembra 2010

            Za Komisijo

         John DALLI

            Član Komisije

      (1)  UL L 267, 8.10.2008, str. 8.


title: 2007/789/ES: Sklep Komisije z dne 4. decembra 2007 o opustitvi dokončne protidampinške dajatve, uvedene z Uredbo (ES) št. 1420/2007 na uvoz silicij-mangana s poreklom iz Ljudske republike Kitajske in Kazahstana

text:
               5.12.2007

               SL

               Uradni list Evropske unije

               L 317/79

      SKLEP KOMISIJE

   z dne 4. decembra 2007
   o opustitvi dokončne protidampinške dajatve, uvedene z Uredbo (ES) št. 1420/2007 na uvoz silicij-mangana s poreklom iz Ljudske republike Kitajske in Kazahstana
   (2007/789/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti („osnovna uredba“), (1) in zlasti člena 14(4) Uredbe,
   po posvetovanju s svetovalnim odborom,
   ob upoštevanju naslednjega:
   A.   POSTOPEK

               (1)

               Svet je z Uredbo (ES) št. 1420/2007 (2) uvedel dokončno protidampinško dajatev na uvoz silicij-mangana (vključno s fero-silicij-manganom) („SiMn“) s poreklom iz Ljudske republike Kitajske („LRK“) in Kazahstana, ki se uvršča pod oznaki KN 7202 30 00 in ex 8111 00 11 (oznaka TARIC 8111001110) („zadevni izdelek“). Stopnja protidampinške dajatve za izdelek s poreklom iz LRK in Kazahstana znaša 8,2 % oziroma 6,5 %.

               (2)

               Komisija je prejela informacije o spremembi tržnih razmer, do katere je prišlo po prvotnem obdobju preiskave, navedenem v Uredbi (ES) št. 1420/2007, in ki bi lahko v skladu s členom 14(4) osnovne uredbe upravičila opustitev trenutno veljavnih ukrepov. Komisija je preučila, ali je opustitev utemeljena.

         B.   RAZLOGI

               (3)

               Člen 14(4) osnovne uredbe določa, da se lahko protidampinški ukrepi v interesu Skupnosti opustijo, če so se tržne razmere začasno spremenile v taki meri, da ni verjetno, da bi se zaradi take opustitve škoda ponovila, pod pogojem, da je bila industriji Skupnosti dana možnost, da predloži pripombe in se te upoštevajo. Člen 14(4) natančneje določa tudi, da se lahko protidampinški ukrepi kadar koli ponovno uvedejo, če razlogi za opustitev niso več utemeljeni.

               (4)

               Po prvotnem obdobju preiskave je bilo mogoče opaziti zvišanje svetovnih cen SiMn, kar kaže na spremembe razmer in pogojev na trgu. Glede na to je Komisija opravila nadaljnjo preiskavo ter ocenila nedaven razvoj v zvezi s količinami in cenami zadevnega izdelka za obdobje med 1. julijem 2006 in 30. septembrom 2007 ter njihovim vplivom na škodo, povzročeno industriji Skupnosti in splošnemu interesu Skupnosti.

               (5)

               Na osnovi zbranih informacij je bilo ugotovljeno, da so se tržne cene SiMn na trgu Skupnosti po prvotnem obdobju preiskave in do tretje četrtine leta 2007 povišale za okrog 69 %, tj. s povprečno 622 EUR/MT ton v tretji četrtini leta 2006 na povprečno 1 051 EUR/MT ton v tretji četrtini leta 2007. Znatno povišanje v višini okrog 42 % je bilo mogoče opaziti zlasti med drugim in tretjim četrtletjem leta 2007. Ta gibanja je mogoče zaznati tudi na drugih glavnih svetovnih trgih in pri uvozu SiMn v Skupnost.

               (6)

               SiMn je glavna surovina, ki se uporablja pri proizvodnji jekla. Zgoraj navedeno povišanje cen se lahko pripiše začasnemu pomanjkanju ponudbe, ki je povezano z visokim povpraševanjem po SiMn zaradi povečanega povpraševanja po jeklu po vsem svetu. Dejstva, povezana s predhodnimi nenadnimi povišanji cen, kot na primer tistim iz leta 2004, kažejo, da so tovrstna neravnotežja med ponudbo in povpraševanjem na tem trgu začasne narave. Cene se ponavadi spustijo na svojo dolgoročno raven, ko se v celoti izkoristijo proste zmogljivosti SiMn.

               (7)

               Med prvotnim obdobjem preiskave in obdobjem od 1. oktobra 2006 do 30. septembra 2007 se je tržni delež uvoza SiMn s poreklom iz LRK in Kazahstana zmanjšal za 0,6 odstotne točke na 9,8 % skupne potrošnje Skupnosti. Potrošnja ES se je povečala za 20 %.

               (8)

               V zvezi z industrijo Skupnosti je treba opozoriti, da se je njen položaj po prvotnem obdobju preiskave izboljšal. Med prvotnim obdobjem preiskave ter obdobjem od 1. oktobra 2006 do 30. septembra 2007 sta se obseg prodaje in proizvodnje povečala za 15 % oziroma 19 %. Tržni delež industrije Skupnosti pa se je zmanjšal za 1,1 odstotne točke na 23,8 %. Znatno se je povečal dobiček, donosnost industrije Skupnosti pa je v tretji četrtini leta 2007 dosegla 42 %, tako je znatno presegla celo 5 % stopnjo dobička, ugotovljeno v prvotni preiskavi.

               (9)

               Kakor je navedeno v uvodnih izjavah od 157 do 163 Uredbe (ES) št. 1420/2007, je bilo pričakovati, da bo uvedba zadevnih ukrepov negativno, vendar omejeno vplivala na uporabnike v obliki povečanja stroškov, ki izhajajo iz morebitne potrebe po pridobitvi novih ali drugih ponudb. Glede na začasne spremembe tržnih razmer in ker industrija Skupnosti trenutno ni utrpela škode, se lahko z opustitvijo ukrepov odpravi vsakršen negativni vpliv na uporabnika. Zato je mogoče skleniti, da je opustitev v splošnem interesu Skupnosti.

               (10)

               Glede na začasne spremembe tržnih razmer in zlasti visoke ravni cen SiMn na trgu Skupnosti, ki je precej višja od škodljive ravni, ugotovljene v prvotni preiskavi, ter domnevno neravnotežje med ponudbo in povpraševanjem zadevnega izdelka se šteje, da ni verjetno, da bi se škoda, povezana z uvozom zadevnega izdelka s poreklom iz LRK in Kazahstana, zaradi opustitve ukrepov ponovila. Zato se v skladu s členom 14(4) osnovne uredbe predlaga opustitev veljavnih ukrepov za devet mesecev.

         C.   POSVETOVANJE Z INDUSTRIJO SKUPNOSTI

               (11)

               V skladu s členom 14(4) osnovne uredbe je Komisija industrijo Skupnosti obvestila o svoji nameri, da opusti zadevne protidampinške ukrepe. Industrija Skupnosti je dobila možnost, da predloži pripombe, in ni nasprotovala opustitvi protidampinških ukrepov.

         D.   SKLEPNA UGOTOVITEV

               (12)

               Zato Komisija meni, da so vse zahteve za opustitev protidampinške dajatve, uvedene za zadevni izdelek, izpolnjene v skladu s členom 14(4) osnovne uredbe. Zato je treba protidampinško dajatev, uvedeno z Uredbo (ES) št. 1420/2007, opustiti za obdobje devetih mesecev.

               (13)

               Komisija bo spremljala razvoj uvoza in cen zadevnega izdelka. Če bi se kadar koli pokazalo, da se je obseg zadevnega izdelka po dampinških cenah iz LRK in Kazahstana ponovno povečal in zato povzroča škodo industriji Skupnosti, bo Komisija sprejela vse potrebne ukrepe za ponovno uvedbo protidampinške dajatve, pri čemer bo upoštevala materialna pravila, na katerih temelji ocena škode. V skladu s členom 11(3) osnovne uredbe se po potrebi lahko začne vmesni pregled –

         SKLENILA:
   Člen 1
   Dokončna protidampinška dajatev, uvedena z Uredbo (ES) št. 1420/2007 na uvoz silicij-mangana (vključno s fero-silicij-manganom) s poreklom iz Ljudske republike Kitajske in Kazahstana, ki se uvršča pod oznaki KN 7202 30 00 in ex 8111 00 11 (oznaka TARIC 8111001110), se opusti za devet mesecev.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 4. decembra 2007

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  Glej stran 5 tega Uradnega lista.